เรื่องร้องเรียน: วินเขตห้วยขวาง แยกรัชดาห้วยขวางมีสิทธิ์ในการขับขี่บนทางเท้าแบบช้าๆหรอครับ ประชาชนร้องเรียนไปยังสำนักงานเขต แต่เขตบอกให้ขับช้าๆ ไม่ใช่ว่ามันห้ามขับขี่บนทางเท้าหรอครับ  แล้ววินป้ายขาวก็เยอะมากเลยด้วย แบบนี้มันวินเถื่อนปะครับ
การดำเนินการของเจ้าหน้าที่: งานกิจการพิเศษดำเนินการ กรณีดังกล่าวดังนี้  1.ตรวจสอบบริเวณดังกล่าว เป็นที่ตั้งของวินแยกรัชดา-ห้วยขวาง อยู่ในพื้นที้ สน.สุทธิสาร ซึ่งได้รับอนุญาตจัดตั้งจากคณะอนุกรรมการประจำกรุงเทพมหานคร พื้นที่ 5 เขตห้วยขวาง อย่างถูกต้อง 2.กรณีประกาศดังกล่าว สอบถามข้อเท็จจริงกับทาง ผู้แทนวินและสมาชิกภายในวิน พบว่าเป็นการทำขึ้นเอง ภายในวินไม่ใช่เอกสารของทางสำนักงานเขตแต่อย่างใด จึงได้สั่งให้ทำการปลดออกและกำชับห้ามมิให้กระทำอีก 3.กรณี การขับขี่รถบนทางเท้าไม่ว่าช้าหรือเร็วไม่สมารถทำได้  4.กรณีผู้แจ้ง พบเห็นการขับขี่บนทางเท้าสามารถแจ้งมายังฝ่ายเทศกิจ สำนักงานเขตห้วยขวางเพื่อจักได้ดำเนินการตามอำนาจหน้าที่ต่อไป ทั้งนี้จะกวดขันอย่างต่อเนื่องต่อไป  ขอบคุณที่แจ้งเข้ามาครับ
ความเห็นของผู้แจ้ง: ขอบคุณสำหรับการแก้ปัญหาครับ รบกวนช่วยมาดูบ่อยๆด้วยนะครับ เพราะวินแถวนี้ดูเถื่อนและมั่นใจมากว่าขับจี่บนทางเท้าได้ แล้วก็ยังไม่ติดป้ายทะเบียนอีกด้วยครับ
พื้นที่: แขวงห้วยขวาง เขตห้วยขวาง กรุงเทพมหานคร